arnastofnun/IGC-2024 huggingface dataset:
Angela Davis

Angela Yvonne Davis (fædd 26. janúar 1944) er bandarískur aðgerðasinni, heimspekingur og fræðimaður. Hún er prófessor við Kaliforníuháskóla í Santa Cruz.

Æviágrip.

Davis fæddist í afrískri-amerískri fjölskyldu í Birmingham í Alabama og nam frönsku við Brandeis-háskóla og heimspeki við háskólann í Frankfurt í Vestur-Þýskalandi. Davis lærði hjá heimspekingnum Herbert Marcuse í Frankfurtskólanum. Davis varð á þessum árum virk í róttækum vinstrisinnuðum stjórnmálum. Þegar hún snéri aftur til Bandaríkjanna stundaði hún nám við Kaliforníuháskóla í San Diego áður en hún flutti til Austur-Þýskalands þar sem hún lauk doktorsprófi við Humboldt-háskólann í Berlín. Eftir heimkomu til Bandaríkjanna gekk hún til liðs við kommúnistaflokkinn og tók þátt í fjölmörgum málum, þar á meðal seinni bylgju femínistahreyfingarinnar og herferðinni gegn Víetnamstríðinu. Árið 1969 var hún ráðin sem lektor í heimspeki við Kaliforníuháskóla í Los Angeles (UCLA). Háskólaráð UCLA rak hana fljótlega úr starfi vegna aðildar hennar að kommúnistaflokknum. Eftir að dómstóll úrskurðaði það ólöglegt rak háskólinn hana aftur, í þetta sinn fyrir eldfimt orðalag.

Davis hefur hlotið ýmis verðlaun, þar á meðal Lenín-friðarverðlaun Sovétríkjanna. Hún var sökuð um að styðja pólitískt ofbeldi og hefur hefur verið gagnrýnd af æðstu ráðafólki Bandaríkjastjórnar. Hún hefur einnig verið gagnrýnd fyrir að styðja Sovétríkin og gervitungl þeirra. Davis hefur verið tekinn inn í frægðarhöll kvenna. Árið 2020 var hún skráð sem „Kona ársins 1971“ í tölublaði „100 konur ársins“ tímaritsins "Time", sem nær yfir 100 ár sem hófst með kosningarétti kvenna árið 1920. Davis er á lista "Time" yfir 100 áhrifamestu einstaklinga 2020.
Lepidothamnus fonkii

Lepidothamnus fonkii er lítill runni frá Argentínu og Síle. Það er eitt af suðlægustu barrtrjám heims.
Phyllocladus trichomanoides

Phyllocladus trichomanoides er meðalstórt tré, að 25 m hátt, frá Nýja-Sjálandi.
Christen Andreas Fonnesbech

Christen Andreas Fonnesbech (7. júlí 1817 – 17. maí 1880) var danskur stórjarðeigandi og lögfræðingur sem gegndi stöðu forsætisráðherra Danmerkur frá 1874 til 1875.

Ævi og störf.

C. A. Fonnesbech var sonur klæðskera í Kaupmannahöfn og lauk námi í lögum við Kaupmannahafnarháskóla árið 1840. Hann hugðist gerast embættismaður en eftir að hafa fengið stóran arf frá föður sínum árið 1843 festi hann kaup á stórri landareign á norðvestur Sjálandi sem hann byggði hratt upp og stækkaði á næstu árum.

Hann hóf þátttöku í landsmálum árið 1858 en kaus að standa utan stóru stjórnmálaflokkanna heldur taldist hann til óháðra þingmanna. Ósigur Dana í síðara Slésvíkurstríðinu færðist Fonnesbech nær flokki stórlandeigenda á þinginu.

Hann varð fjármálaráðherra í ríkisstjórn C. E. Frijs árið 1865 og þótti sinna störfum sínum með prýði. Eftir að stjórn Frijs lét af störfum var hann gerður að innanríkisráðherra í stjórn Holstein-Holsteinborg. Undir ráðuneyti hans heyrðu m.a. ýmis ný tæknikerfi sem þá voru að ryðja sér til rúms í danmörku s.s. járnbrautir og ritsími.

Þegar ríkisstjórn Holstein-Holsteinborg lét af völdum vegna vaxandi væringa milli hægri- og vinstriaflanna á þinginu tók Fonnesbech að sér myndun nýrrar stjórnar eftir að Estrup baðst undan því. Verkefnið var vonlítið og erfitt reyndist að fá öfluga ráðherra til starfa í stjórninni. Stjórninni tókst ekki að miðla málum milli ólíkra fylkinga og hrökklaðist frá eftir tæpt ár. Fonnesbech átti þó áfram sæti á þinginu til dauðadags en lét lítið fyrir sér fara.
Prumnopitys taxifolia

Prumnopitys taxifolia er sígrænt tré frá Nýja-Sjálandi.
Róbert Wessman

Wilhelm Róbert Wessman (f. 4. október 1969) er íslenskur viðskiptafræðingur og forstjóri og eigandi, stofnandi og forstjóri lyfja- og líftæknifyrirtækjanna Alvotech og Alvogen.

Róbert ólst upp á Seltjarnarnesi til sex ára aldurs en fluttist þá í Mosfellsbæ. Foreldrar hans eru Wilhelm Wessman framkvæmdastjóri og Ólöf Svafarsdóttir Wessman snyrtifræðingur. Hann lauk stúdentsprófi frá Menntaskólanum við Sund og útskrifaðist sem viðskiptafræðingur frá Háskóla Íslands árið 1993. Að útskrift lokinni hóf hann störf hjá Samskip þar sem hann starfaði í sjö ár, fyrst í fjárreiðudeild og síðar í söludeild en starfaði einnig í eitt og hálft ár fyrir félagið í Þýskalandi. Um tíma kenndi hann stærðfræði í Háskóla Íslands.

Alvogen.

Róbert hóf störf í lyfjageiranum árið 1999 er hann var ráðinn forstjóri Delta sem síðar sameinaðist Pharmaco en varð svo að fyrirtækinu Actavis árið 2002 en þá tók Róbert við starfi forstjóra þess og gegndi starfinu til ársins 2008. Árið 2009 stofnaði Róbert líftæknifyrirtælið Alvogen sem hefur höfðustöðvar í Vatnsmýrinni í Reykjavík. Eignarhald á félaginu var lengi nokkuð óljóst en árið 2018 birti Morgunblaðið gögn sem sýndu fram á að þriðjungshlutur í félaginu væri undir sjálfseignarstofnun sem Róbert hafði komið á fót á aflandseyjunni Jersey árið 2015.

Árið 2021 var fjallað um það tíðar mannabreytingar hjá Alvotech og Róbert sagður hafa skipt út fjölda millistjórnenda á skömmum tíma. Í upphafi sama árs steig fyrrum samstarfsmaður Róberts hjá Alvotech fram og bar hann þungum sökum þar sem hann gagnrýndi stjórnarhætti og ósæmilega hegðun Róberts. Stjórn Alvogen rannsakaði starfshætti Róberts og taldi ekki ástæðu til að aðhafast frekar, en Alvogen hefur stefnt starfsmanninum fyrir trúnaðarbrot í starfi.
Dacrycarpus vieillardii

Dacrycarpus vieillardii er sígrænt tré (að 25m hátt) frá Nýju-Kaledóníu.
Hægriflokkurinn (1848-1866)

Hægriflokkurinn, Højre var danskur stjórnmálaflokkur eða stjórnmálahreyfing um miðbik nítjándu aldar. Nokkrir af fyrstu forsætisráðherrum Danmerkur tengdust flokknum beint eða óbeins.

Saga.

De nationalliberale flokkur frjálslyndra þjóðernissinna í Danmörku varð til á fimmta áratug nítjándu aldar um baráttuna gegn einveldi en fyrir viðskiptafrelsi og þingbundinni konungsstjórn. Andstæðingar þessara hugmynda vildu standa vörð um hið „milda og upplýsta einveldi“, mögulega þó með einhverjum minniháttar umbótum. Eftir marsbyltinguna 1848 var þessi hópur einu nafni kenndur við "Hægri".

Þrátt fyrir að vera á öndverðum meiði í ýmsum málum, svo sem varðandi stjórnarskránna frá 1849 ákváðu fylkingarnar tvær að mynda saman ríkisstjórn í mars 1848 vegna fyrra Slésvíkurstríðsins sem stóð frá 1848-50.

Þegar leið á sjötta áratuginn urðu "De nationalliberale" jafnt og þétt sterkari í stjórnarsamstarfinu og máttu heita allsráðandi frá 1857. Flokkur þeirra hóf þegar að gera ýmsar breytingar á dönsku samfélagi að sínu höfði, en leiddu landið að lokum inn í síðara Slésvíkurstríðið árið 1864 sem setti dönsk stjórnmál á annan endann.

Flokkur frjálslyndra þjóðernissinna var í tætlum vegna stríðsins og myndaði Hægrimaðurinn Christian Albrecht Bluhme ríkisstjórn sem var við völd frá 1846-66. Hægriflokkurinn sjálfur var þó saddur lífdaga. Stórlandeigendur í hópi flokksmanna mynduðu sína eigin hreyfingu sem átti eftir að stjórna landinu næstu áratugi, nokkur hluti flokksmanna gekk til liðs við hinn vængbrotna frjálslynda þjóðernissinna og hópur íhaldssamra bænda gekk til liðs við "Miðflokkinn", "Mellempartiet".

Miðað er við að Hægriflokkurinn hafi liðið undir lok árið 1866. Hafa ber þó í huga að stjórnmálaflokkar þessara ára voru mun ófermlegri stofnanir en síðar tíðkaðist. Þannig var ekki um eiginlegar flokssstofnanir að ræða og sagnfræðingar geta deilt um hvaða stjórnmálamenn hafi í raun talist til einstakra flokka.
Kolbergerheiði

Kolbergerheiði (þý. "Kolberger Heide") er hafsvæði undan ströndum Þýskalands, milli Kílarfjarðar og Fehmarn-skaga, og er hluti af Norðursjó. Þar háðu Danir og Svíar sjóorrustu árið 1644 (sjá: Orrustan á Kolbergerheiði), þar sem Kristján 4. Danakonungur missti annað augað, en floti hans vann sigur. Annar af tveimur þjóðsöngvum Danmerkur, "Kong Christian stod ved højen mast" hefst á vasklegri framgöngu konungsins í þessari orrustu.
Dacrydium beccarii

Dacrydium beccarii er sígrænt tré (um 1 til 20m hátt) sem vex í Indónesíu, Malasíu, Papúa Nýja-Gínea, Filippseyjum, og Salómonseyjum.
Dacrydium comosum

Dacrydium comosum er sígrænn runni (um 2 til 4m hár) frá Vestur-Malasíu.
Meradalir

Meradalir eru dalir á Reykjanesskaga, austan við Geldingadali og voru gróðurlitlar leirflatir áður en hraun fyllti dalina árið 2021. Norður af þeim eru Meradalshlíðar og vestur frá þeim er Kistufell. Meradalir liggja lægra en Geldingadalir. Þann 5. apríl árið 2021 tók hraun að renna í Meradali sem barst úr sprungu sem opnaðist hafði sama dag við Fagradalsfjall ekki langt frá þar sem upphaflega tók að gjósa.

Þann 3. ágúst 2022 hófst gos í norðanverðum dölunum.
Dacrydium novo-guineense

Dacrydium novo-guineense er sígrænt tré (um 1,5 til 29m hátt) frá Nýju-Gíneu og nærliggjandi eyjum.
Andrés prins, hertogi af Jórvík

Andrés prins, hertogi af Jórvík, (Andrés Albert Kristján Játvarður; f. 19. febrúar 1960) er þriðja barn og annar sonur Elísabetar 2. Bretadrottningar og Filippusar hertoga af Edinborg. Hann er sá áttundi í erfðaröðinni að bresku krúnunni.

Andrés hefur gegnt þjónustu í konunglega breska sjóhernum sem þyrluflugmaður, leiðbeinandi og kapteinn á herskipi. Í Falklandseyjastríðinu flaug hann í nokkrum hernaðaraðgerðum, meðal annars í andyfirborðshernaði, sem tálbeita fyrir Exocet-eldflaugar og við brottflutning á særðum hermönnum. Árið 1986 kvæntist Andrés Söruh Ferguson og hlaut titilinn hertogi af Jórvík. Þau eignuðust tvær dætur, Beatrice og Eugenie. Hjónaband þeirra, aðskilnaður þeirra 1992 og lögskilnaður þeirra 1996 hlaut mikla umfjöllun í breskum fjölmiðlum. Andrés var sérstakur sendifulltrúi forsætisráðherra Bretlands fyrir alþjóðaviðskipti og fjárfestingar frá árinu 2001 til 2011.

Þann 20. nóvember 2019 gerði Andrés prins hlé á öllum opinberum skyldum sínum um „fyrirsjáanlega framtíð“ eftir mjög neikvæð almenningsviðbrögð við viðtali sem hann veitti fjórum dögum fyrr í þættinum "Newsnight" á BBC. Viðtalið snerist um ásakanir á hendur honum um kynferðislegt ofbeldi og tengsl hans við bandaríska kynferðisbrotamanninn Jeffrey Epstein. Í maí 2020 var tilkynnt að Andrés myndi láta af öllum opinberum hlutverkum sínum vegna tengsla sinna við Epstein. Einnig var kunngert að Andrés væri viðriðinn glæparannsókn um málefni Epsteins og að bandarísk stjórnvöld hefðu óskað þess við Breta að fá að yfirheyra hann formlega.

Í ágúst 2021 var Andrés kærður fyrir nauðgun. Bandarísk kona að nafni Virginia Giuffre sakaði hann um að hafa nauðgað sér þegar hún var sautján ára á heimili hennar í London ásamt Epstein og vinkonu hans, Ghislaine Maxwell. Málið var höfðað sem einkamál í New York í Bandaríkjunum. Í febrúar 2022 gerði Andrés samkomulag við Giuffre til að málið yrði fellt niður í skiptum fyrir að hann greiddi henni og góðgerðarsamtökum hennar rúmlega tólf milljónir punda, eða um tvo milljarða íslenskra króna. Elísabet drottning fjármagnaði greiðsluna að hluta.

Andrés var sviptur titlum sínum og her­ti­gn sinni af bresku konungsfjölskyldunni þann 13. janúar 2022 vegna málaferlanna gegn honum í New York.
Sara Paretsky

Sara N. Paretsky (fædd 8. júní 1947 í Ames, Iowa) er bandarískur rithöfundur sem þekktust er fyrir skáldsögur sínar um V.I. Warshawski, lesbíska rannsóknarlögreglu.

Sara er með doktorsgráðu í sögu frá University of Kansas og MBA í fjármálum frá University of Chicago.

Hún hlaut Gullrýtinginn árið 2004 fyrir "Blacklist" og Silfurrýtinginn fyrir "Blood Shot" ("Toxic Shot" í Bretlandi) 1988.
Retrophyllum comptonii

Retrophyllum comptonii er sígrænt tré frá Nýju-Kaledóníu.
Lugano-vatn

Lugano-vatn (ítalska: "Lago di Lugano" eða "Ceresio") er stöðuvatn milli Ítalíu (33% vatnsins) og Sviss (63% vatnsins). Það er nefnt eftir borginni Lugano og er á milli Maggiore-vatns og Como-vatns. Mengun hefur verið vandamál í vatninu.
Al-Khwarizmi

Abu Ja'far Muhammad ibn Musa (persneska أبو عبد الله محمد بن موسى خوارزمي), betur þekktur sem al-Khwarizmi (uppi um 800 e. Kr.) var persneskur stærðfræðingur í Khorasan, Íran, en hann kom frá bænum Kowarzizm (og nafn hans er dregið af því: Al-Khwarizmi þýðir „frá bænum Kowarzizm“) sem nú er þekkt sem Khiva í Úzbekístan. Hann var meðlimur í „Húsi Viskunnar“, nokkurs konar skóla vísindamanna í Baghdad. Hann er höfundur tveggja rita um reikning og algebru.

Orðið „algorithm“ (algóritmi, reiknirit) er dregið af nafni hans ("al-Khwarizmi"), sem kom fyrir í titli annarrar bókarinnar. Í þeirri bók er meðal annars að finna lýsingu á indversk-arabíska talnakerfinu, sem notað er í dag. Hin bókin hét "Kitab al-jabr wa'l muqabalah" og af nafni hennar er komið orðið algebra (frá "al-jabr"). Í því riti er til dæmis lýst aðferð til að leysa annars stigs jöfnur, sem líkist þeirri aðferð, sem nú er kölluð "að fylla í ferninginn" (enska: completing the square).
Nageia maxima

Nageia maxima er sígrænt tré frá Sarawak í Malasíu.
Pípugerð Reykjavíkur

Pípugerð Reykjavíkur eða Pípugerð Reykjavíkurbæjar var borgarfyrirtæki sem stofnað var árið 1946 en einkavætt á árinu 1996. Tilgangur þess var að framleiða steinsteyptar pípur fyrir veitufyrirtæki Reykjavíkur, einkum klóaklagnir, sem og gangstéttarhellur. Fyrirtækinu má ekki rugla saman við einkafyrirtækið "Pípuverksmiðju Reykjavíkur" sem stofnað var árið 1907.

Saga.

Á árum seinni heimsstyrjaldarinnar var oft skortur á holræsapípum og gagnstéttarhellum í Reykjavík. Til að bregðast við þessu festu bæjaryfirvöld kaup á pípugerðarvél frá Keflavíkurflugvelli og hóf framleiðslu á eigin vegum. Hið nýja fyrirtæki, sem stofnað var í maí 1946, fékk nafnið "Rörsteypa Reykjavíkurbæjar" en því var síðar breytt.

Í fyrstu starfaði fyrirtækið í gömlum herbröggum við Langholtsveg. Miðaðist framleiðslan til að byrja með við pípur frá fjórum og upp í fimmtán tommur að innanmáli, en fljótlega voru keyptar stærri og öflugri vélar sem réðu við allt að 140 sm víðar pípur.

Á árunum 1965-66 var starfsemin aukin og flutt í gamla grjótnámu í Ártúnshöfða. Þar starfaði fyrirtækið upp frá því.

Um 1990 hófu borgaryfirvöld í Reykjavík stórfellda einkavæðingu fyrirtækja sinna og tveimur árum síðar var samþykkt í borgarráði að stefna að sölu Pípugerðarinnar. Það gekk þó ekki að fullu í gegn fyrr en á hálfrar aldar afmæli fyrirtækisins árið 1996. Hið nýja fyrirtæki starfaði fyrst um sinn undir nafninu Pípugerðin hf.
Podocarpus lawrencei

Podocarpus lawrencei er lágvaxið sígrænt tré sem vex í fjalllendi suður Ástralíu.
Ronald Dworkin

Ronald Dworkin (11. desember 1931 - 14. febrúar 2013) var bandarískur réttarheimspekingur. Hann stundaði nám í réttarheimspeki við Oxford háskóla í Englandi undir handleiðslu H.L.A. Harts. Dworkin gagnrýndi einkum kenningu H.L.A. Hart um lögin, en Dworkin var einn áhrifamesti gagnrýnandi „endurskoðaðs vildarréttar“.

Dworkin setti fram kenningu um lög sem túlkun. Samkvæmt henni þarf að beita túlkun, bæði þegar lögum er almennt lýst sem fyrirbæri og einnig þegar leyst er úr lagalegum ágreiningi í einstökum tilfellum. Kenning hans var ekki eiginleg náttúruréttarkenning en í henni felst sú afstaða að hafna fullyrðingum vildarréttarmanna þess efnis að hægt sé að draga skil á milli laga og siðferðis og komast að siðferðilega hlutlausum niðurstöðum í krefjandi málum.
Olympiastadion

Olympiastadion getur átt við:
Garðabæjarlistinn

Garðabæjarlistinn (G) er stjórnmálafl í Garðabæ sem bauð fyrst fram í sveitastjórnarkosningunum árið 2018. Að honum standa meðal annars aðilar úr Viðreisn, Samfylkingu, Vinstri-Grænum og Bjartri framtíð. Framboðið fékk 28.1% atkvæða og þrjá fulltrúa í kosningunum, en það voru: Sara Dögg Svanhildardóttir, Ingvar Arnarson og Harpa Þorsteinsdóttir.
Cephalotaxus wilsoniana

Cephalotaxus wilsoniana er sígrænt tré frá Tævan. Tegundin er stundum talin afbrigði af "Cephalotaxus harringtonii".
Podocarpus milanjianus

Podocarpus milanjianus er sígrænt tré frá Afríku.
Podocarpus transiens

Podocarpus transiens er sígrænt tré frá Brasilíu.
Naleraq

Naleraq, áður Partii Naleraq, er grænlenskur stjórnmálaflokkur sem stofnaður var árið 2014. Stofnandi og helsti forystumaður flokksins er Hans Enoksen fyrrum formaður grænlensku landsstjórnarinnar.

Saga og stefnumál.

Hans Enoksen tók fyrir forystu í jafnaðarmannaflokknum Siumut árið 2001. Árið eftir var gengið til kosninga og þrátt fyrir að Siumut tapaði talsverðu fylgi varð Enoksen formaður landsstjórnarinnar, sem er ígildi forsætisráðherra. Hann gegndi embættinu til ársins 2009 en þá beið flokkurinn afhroð í kosningum þar sem Inuit Ataqatigiit fékk 43% atkvæða. Enoksen steig í kjölfarið til hliðar sem formaður Siumut.

Enoksen var endurkjörinn árið 2013 en sagði sig skömmu síðar úr Siumut vegna óánægju með stefnu flokksins. Hann stofnaði í kjölfarið nýjan flokk, "Partii Naleraq", sem síðar var stytt í "Naleraq". Naleraq er skilgreindur sem þjóðlegur miðjuflokkur.

Fylgi flokksins hefur verið á bilinu 11-13% í kosningum. Í þingkosningunum í apríl 2021 fékk flokkurinn 12,3% og fjóra þingmenn kjörna. Eftir kosningarnar var tilkynnt um myndun ríkisstjórnar Inuit Ataqatigiit og Naleraq.
Podocarpus purdieanus

Podocarpus celatus er sígrænt tré frá Jamaíku.
Podocarpus globulus

Podocarpus globulus er sígrænt tré frá Malasíu (Borneó).
Podocarpus bracteatus

Podocarpus bracteatus er sígrænt tré frá Indónesíu (aðallega Súmötru).
Podocarpus lophatus

Podocarpus lophatus er sígrænt tré frá Filippseyjum (Luzon).
Podocarpus brassii

Podocarpus brassii er sígrænt tré frá Nýju-Gíneu.
Podocarpus subtropicalis

Podocarpus subtropicalis er sígrænt tré frá Kína.
Purkey

Purkey (hét til forna "Svíney") er eyja í Hvammsfirði í Dalasýslu og þar var mikill búskapur áður fyrr. Purkey er stór eyja, skeifulaga, og veit opið á skeifunni að Klakkeyjum. Sagt er að írskir kaupmenn hafi til forna lagt skipum sínum í Purkey og eyjabændur og bændur af ströndinni hafi komið og verslað við þá.

Í Purkey er að finna athyglisvert stuðlaberg þar eð stuðlarnir liggja láréttir í berginu en ekki lóðréttir eins og í öðrum stuðlabergslögum á Íslandi. Að sjá er stuðlabergið einsog köflótt því rákirnar í því liggja bæði lárétt og lóðrétt.
Diselma

Diselma er ættkvísl barrtrjáa í Cupressaceae "(Grátviðarætt)" með eina núlifandi tegund: Diselma archeri. Hún er einlend í Tasmaníu.
Forsetakosningar í Bandaríkjunum 1968

Forsetakosningar í Bandaríkjunum 1968 fóru fram þriðjudaginn 5. nóvember 1968. Richard Nixon fyrrverandi varaforseti og Spiro Agnew fylkisstjóri Maryland unnu sigur á Hubert Humphrey varaforseta og Edmund Muskie öldungadeildarþingmanni fyrir Maine; og George Wallace fyrrverandi fylkisstjóra Alabama og Curtis LeMay flughershöfðingja.
Annalena Baerbock

Annalena Baerbock (f. 15. desember 1980) er þýsk stjórnmálakona og núverandi utanríkisráðherra Þýskalands. Hún hefur verið annar tveggja leiðtoga þýsku Græningjanna ásamt Robert Habeck frá árinu 2018. Hún var jafnframt frambjóðandi Græningja til embættis kanslara Þýskalands fyrir þingkosningar landsins í september 2021 og var álitin fyrsta kanslaraefni Græna flokksins með raunhæfa möguleika á að ná kjöri í embættið.

Annalena Baerbock hefur setið á þýska sambandsþinginu fyrir Brandenborgarkjördæmi frá árinu 2013. Hún var meðlimur í flokksráði Græningjanna frá 2012 til 2015 og var leiðtogi landsdeildar flokksins í Brandenborg frá 2009 til 2013.

Æviágrip.

Menntun.

Baerbock nam stjórnmálafræði við Hamborgarháskóla frá 2000 til 2004 og útskrifaðist með mastersgráðu í þjóðarétti við Hagfræði- og stjórnmálafræðiháskólann í London árið 2005. Frá 2009 til 2013 bjó hún sig undir doktorsnám í þjóðarétti við Fríháskólann í Berlín en hefur til þessa dags ekki lokið gráðunni.

Stjórnmálaferill.

Baerbock var leiðtogi Sambandsins 90/Græningjanna í Brandenborg frá 2009 til 2013. Hún var kjörin á þýska sambandsþingið árið 2013 og endurkjörin árið 2017. Hún var talsmaður flokksins í loftslagsmálum.

Kjör í formennsku Græningjanna.

Baerbock er talin tilheyra raunræisvæng Græningjaflokksins. Hún var kjörin annar formaður Sambandsins 90/Græningjanna þann 28. janúar 2018 með 97,1%. Robert Habeck var kjörinn meðformaður flokksins ásamt Baerbock. Sem leiðtogar hafa Baerbock og Habeck reynst farsælt og vinsælt tvíeyki og undir þeirra stjórn hafa Græningjarnir mælst með þremur fylgishæstu stjórnmálaflokkum Þýskalands þökk sé raunsærri nálgun þeirra og sáttastefnu.

Kosningaárángur Græningja á formannstíð Baerbock og Habeck hefur vakið mikla athygli og hefur leitt til umræðu um að þau gætu orðið eftirmenn Angelu Merkel á kanslarastól. Velgengni þeirra hefur verið tengd við aukið fylgi umhverfishreyfinga í Evrópu.

Þann 19. apríl 2021 var Baerbock formlega valin sem kanslaraefni Græningja í þingkosningum Þýskalands 2021.

Skoðanir.

Annalena Baerbock hefur reynt að staðsetja Græningjaflokkinn sem „borgaralegan flokk“. Hún skilgreinir sig hvorki til vinstri né hægri en styður bæði Evrópusambandið og markaðshagkerfið. Hún hefur einnig lýst yfir vilja til þess að mynda samsteypustjórn með Kristilegum demókrötum.

Baerbock hefur einkum sótt fylgi sitt til ungra kjósenda. Árið 2018 var einn af hverjum fjórum kjósendum Græningja á áldrinum 18 til 24 ára, sem var 12 % hlutfallshækkun á fimm árum.

Græningjarnir eru á móti lagningu olíuleiðslunnar Nord Stream 2 á milli Þýskalands og Rússlands og hafa látið þau orð falla að „aðeins kerfi Pútíns græði á henni“ og að hún „grafi undan utanríkisstefnu Þýskalands“.

Umfjöllun.

Árið 2021 taldi miðillinn "Politico" Baerbock meðal 28 voldugustu einstaklinga í Evrópu og þann þriðja voldugasta í flokknum "Dreamers" („dreymendur“).

Einkahagir.

Baerbock er gift stjórnmálaráðgjafanum Daniel Holefleisch og á með honum tvær dætur sem fæddar eru árin 2011 og 2015. Þau búa í Potsdam í Brandenborg.
470

Árið 470 (CDLXX í rómverskum tölum)
Cupressus dupreziana

Cupressus dupreziana er barrtré í Cupressaceae (Grátviðarætt), frá Sahara-eyðimörkinni. Stundum er C. atlantica talin til þess: "C. dupreziana" var. "atlantica", en fjölgun þeirra er verulega frábrugðin og einnig nokkur útlitsmunur. Aðeins 233 tré finnast enn villt, en það er einnig ræktað bæði til skrauts og til að viðhalda tegundinni.
EssilorLuxottica

EssilorLuxottica er frönsk-ítalskt, lóðrétt samþætt fjölþjóðlegt fyrirtæki með aðsetur í Charenton-le-Pont nálægt París og stofnað 1. október 2018 með sameiningu franska Essilor og ítölsku Luxottica. Það er einn af leiðandi hópunum í hönnun, framleiðslu og markaðssetningu augnlinsa, sjónbúnaðar, lyfseðilsskyldra gleraugna og sólgleraugna.

Samstæðan veltir 14 milljörðum evra og hefur markaðsvirði 33 milljarða evra. Fyrirtækið er skráð á Euronext-markaðinn í París og er hluti af CAC 40 vísitölunni sem inniheldur 40 stærstu fyrirtækin sem skráð eru í kauphöllinni í París og Euro Stoxx 50 sem inniheldur 50 stærstu fyrirtækin á evrusvæðinu.
Bouygues

Bouygues er fjölbreyttur franskur iðnaðarhópur stofnaður 1952 af Francis Bouygues og undir forystu sonar síns Martin Bouygues.

Hópurinn er uppbyggður í kringum þrjár aðgerðir: smíði með Bouygues Construction, Bouygues Immobilier og Colas, fjarskipti við Bouygues Telecom og fjölmiðla í gegnum TF1 hópinn.

Árið 2020 nam sala Bouygues 34.694 milljónum evra. Í lok árs 2020 var hópurinn stofnaður í 81 landi í fimm heimsálfum og starfaði meira en 129.018 manns, þar af 62.901 erlendis.
Crédit Agricole

Crédit agricole, áður þekktur sem „græni bankinn“ vegna upphaflegrar starfsemi sinnar sem þjóna landbúnaðarheiminum, er stærsta net samvinnu- og gagnkvæmra banka í heiminum. Í Frakklandi er Crédit Agricole skipuð 39 svæðisbundnum bönkum Crédit Agricole. Árið 1990 varð það alþjóðlegur almennur bankahópur. Það er skráð í gegnum Crédit Agricole S.A eignarhaldsfélag sitt og er hluti af CAC 40 vísitölunni.
Adríel

Adríel er íslenskt karlmannsnafn.

Dreifing á Íslandi.
Forsetakosningar í Bandaríkjunum 1948

Forsetakosningar í Bandaríkjunum 1948 fóru fram þriðjudaginn 2. nóvember 1948. Harry S. Truman sitjandi forseti og Alben W. Barkley öldungadeildarþingmaður fyrir Kentucky unnu sigur á Thomas E. Dewey fylkisstjóra New York og Earl Warren fylkisstjóra Kaliforníu; og Strom Thurmond fylkisstjóra Suður-Karólínu og Fielding L. Wright fylkisstjóra Mississippi.
Juniperus procera

Juniperus procera er tegund barrtrés af einisætt. Upprunninn frá fjöllum Afríku og Arabíuskaga.
Forsetakosningar í Bandaríkjunum 1944

Forsetakosningar í Bandaríkjunum 1944 fóru fram þriðjudaginn 7. nóvember 1944. Franklin D. Roosevelt sitjandi forseti og Harry S. Truman öldungadeildarþingmaður fyrir Missouri unnu sigur á Thomas E. Dewey fylkisstjóra New York og John W. Bricker fylkisstjóra Ohio.
Juniperus flaccida

Juniperus flaccida er tegund af barrtré í einisætt. Uppruninn frá Mexíkó.